CELEX: 52016PC0653
Language: hu
Date: 2016-10-06
Title: Javaslat A TANÁCS RENDELETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendelet módosításáról

EURÓPAI BIZOTTSÁG
            Brüsszel, 2016.10.6.
            COM(2016) 653 final
            2016/0319(NLE)
            Javaslat
            A TANÁCS RENDELETE
            a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendelet módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A C-113/14. sz., 2016. szeptember 7-én hozott ítéletében a Bíróság megsemmisítette a közös piacszervezésről szóló rendeletnek (1308/2013/EU európai parlamenti és tanácsi rendelet) a bizonyos mezőgazdasági termékekre vonatkozó a referencia-küszöbértékeket meghatározó 7. cikkét azzal az indokkal, hogy e küszöbértékeket a Szerződés 43. cikkének (3) bekezdése szerint kizárólag a Tanácsnak – a Bizottság javaslata alapján – kellett volna elfogadnia.
               
               
                  A Bíróság a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU tanácsi rendeletnek az állami intervenciós árakat rögzítő 2. cikkét is megsemmisítette azzal az indokkal, hogy az említett cikk elválaszthatatlanul kapcsolódik a közös piacszervezésről szóló rendelet megsemmisített 7. cikkéhez.
               
               
                  A Bíróság az ítélet kihirdetésétől számított öt hónapig fenntartotta mindkét jogi aktus megsemmisített rendelkezésének joghatását, ezért elengedhetetlen, hogy a referencia-küszöbértékekre és intervenciós árszintekre vonatkozó, Bíróság által megsemmisített rendelkezések beépítésével és néhány ebből következő kiigazítás beillesztésével az említett időszak végéig sor kerüljön az 1370/2013/EU rendelet módosítására.
               
            
            
               •Összhang a szabályozási terület jelenlegi rendelkezéseivel
            
            
               
                  A mezőgazdasági termékpiacok közös szervezésével összefüggő referencia-küszöbértékek megállapításául szolgáló jogalap tekintetében a javaslat a Bíróság ítéletében foglaltakat követi.
               
            
            
               •Összhang az Unió egyéb szakpolitikáival
            
            
               
                  Tárgytalan.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az Európai Unió működéséről szóló szerződés 43. cikkének (3) bekezdése.
               
            
            
               •Szubszidiaritás (nem kizárólagos hatáskör esetén) 
            
            
               
                  A javaslat megosztott uniós és tagállami hatáskörbe tartozik és megfelel a szubszidiaritás elvének.
               
            
            
               •Arányosság
            
            
               
                  A javaslat megfelel az arányosság elvének. 
               
            
            
               •A jogi aktus típusának megválasztása
            
            
               
                  Tárgytalan.
               
            
         
         
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               
                  Tárgytalan.
               
            
            
               •Szakértői vélemények beszerzése és felhasználása
            
            
               
                  Tárgytalan.
               
            
            
               •Hatásvizsgálat
            
            
               
                  Tárgytalan.
               
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Tárgytalan. 
               
            
            
               4.KÖLTSÉGVETÉSI VONZATOK
            
            
               
                  Ez a javaslat nincs hatással a költségvetésre. 
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan. 
               
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
         
         
            
               
                  •
                        A javaslat egyes rendelkezéseinek részletes magyarázata
               
               
                  Tárgytalan.
               
            
            
               2016/0319 (NLE)
            
            
               Javaslat
            
            
               A TANÁCS RENDELETE
            
            
               a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A C-113/14. sz., 2016. szeptember 7-én hozott ítéletében
                  1
                a Bíróság megsemmisítette az 1308/2013/EU európai parlamenti és tanácsi rendeletnek
                  2
                a mezőgazdasági termékekre vonatkozó a referencia-küszöbértékeket meghatározó 7. cikkét azzal az indokkal, hogy az említett küszöbértékeket az Európai Unió működéséről szóló szerződés (EUMSZ) 43. cikkének (3) bekezdése szerint kizárólag a Tanácsnak – a Bizottság javaslata alapján – kellett volna elfogadnia.
            
            
               (2)A Bíróság az 1370/2013/EU tanácsi rendeletnek
                  3
                az állami intervenciós árakat meghatározó 2. cikkét is megsemmisítette azzal az indokkal, hogy az említett cikk elválaszthatatlanul kapcsolódik az 1308/2013/EU rendelet megsemmisített 7. cikkéhez.
            
            
               (3)A Bíróság kimondta, hogy az ítélet kihirdetésének időpontjától számított legfeljebb öt hónapig fenn kell tartani az 1308/2013EU rendelet 7. cikkének és az 1370/2013/EU rendelet 2. cikkének joghatását.
            
            
               (4)Ezért a referencia-küszöbértékekre és intervenciós árszintekre vonatkozó, Bíróság által megsemmisített rendelkezések beépítésével és néhány ebből következő kiigazítás beillesztésével az említett öt hónapos időszak végéig módosítani kell az 1370/2013/EU rendeletet.
            
            
               (5)Tekintettel a Bíróság által megállapított határidőre, helyénvaló előírni, hogy ez a rendelet kihirdetésének napján lépjen hatályba,
            
            
               ELFOGADTA EZT A RENDELETET:
            
            
               1. cikk
            
            
               Az 1370/2013/EU rendelet a következőképpen módosul:
            
            
               1.
                     A szöveg a következő 1a. cikkel egészül ki:
            
            
               „1a. cikk
            
         
         
            
               Referencia-küszöbértékek
            
            
               (1)A referencia-küszöbértékek a következők:
            
            
               a)a gabonaágazat tekintetében: 101,31 EUR/tonna, amely ár a raktárba szállított árura, kirakodás előtt érvényes nagykereskedelmi ár;
            
            
               b)a hántolatlan rizs tekintetében: 150 EUR/tonna az 1308/2013/EU rendelet III. mellékletének A. pontjában meghatározott szabványos minőség esetében, amely ár a raktárba szállított árura, kirakodás előtt érvényes nagykereskedelmi ár;
            
            
               c)az 1308/2013/EU rendelet III. mellékletének B. pontjában meghatározott szabványos minőségű, csomagolatlan cukor tekintetében a gyártelepi ár: 
            
            
               i.a fehércukor esetében: 404,4 EUR/tonna, 
            
            
               ii.a nyerscukor esetében: 335,2 EUR/tonna, 
            
            
               d)a marha- és borjúhúságazat tekintetében: 2 224 EUR/tonna a hímivarú szarvasmarhafélék esetében az 1308/2013/EU rendelet IV. mellékletének A. pontjában említett, a legalább nyolc hónapos szarvasmarhafélék hasított testére vonatkozó uniós osztályozási rendszer szerinti „R3” húsossági/faggyúborítottsági osztályozású hasított testre;
            
            
               e)a tej- és tejtermékágazat tekintetében:
            
            
               i.246,39 EUR/100 kg a vaj esetében;
            
            
               ii.169,80 EUR/100 kg a sovány tejpor esetében;
            
            
               f)a sertéshús esetében: 1 509,39 EUR/tonna a tömeg és a színhústartalom alapján meghatározott szabványos minőségű hasított testre, a sertések hasított testére vonatkozó, az 1308/2013/EU rendelet IV. mellékletének B. pontjában említett uniós osztályozási rendszerrel összhangban, az alábbiak szerint:
            
            
               i.legalább 60 kg, de 120 kg-ot el nem érő tömegű hasított testek: »E« osztály;
            
            
               ii.legalább 120 kg, de legfeljebb 180 kg tömegű hasított testek: »R« osztály; 
            
            
               g)az olívaolaj-ágazat tekintetében:
            
            
               i.1 779 EUR/tonna az extra szűz olívaolaj esetében;
            
            
               ii.1 710 EUR/tonna a szűz olívaolaj esetében;
            
            
               iii.1 524 EUR/tonna két fokos szabadzsírsav-tartalommal rendelkező lampante olívaolaj esetében; ez az összeg tonnánként 36,70 EUR-val csökken a zsírsavtartalom minden további foka után.
            
            
               (2)A Bizottság – objektív kritériumok, nevezetesen a termelést érintő fejlemények, a termelési költségek (különösen az inputköltségek), valamint a piaci tendenciák figyelembevételével – rendszeresen felülvizsgálja az (1) bekezdésben meghatározott referencia-küszöbértékeket. A referencia-küszöbértékeket szükség esetén – a termelési és a piaci fejlemények tükrében – az EUMSZ 43. cikkének (3) bekezdésében megállapított eljárásnak megfelelően aktualizálni kell.
            
            
               (3)Az 1308/2013/EU rendeletben szereplő referencia-küszöbértékekre történő hivatkozásokat az (1) bekezdésben rögzített küszöbértékekre történő hivatkozásként kell értelmezni.”
            
         
         
            
               2.
                     A 2. cikk helyébe a következő szöveg lép:
            
            
               „2. cikk
            
            
               Állami intervenciós árak
            
            
               (1)Az állami intervenciós ár szintje: 
            
            
               a)a közönséges búza, a durumbúza, az árpa, a kukorica, a hántolatlan rizs és a sovány tejpor tekintetében a rögzített áron való felvásárlás esetén az 1a. cikkben megállapított vonatkozó referencia-küszöbértékeknek felel meg, pályázati eljárás útján való felvásárlás esetén pedig nem haladhatja meg a vonatkozó referencia-küszöbértéket;
            
            
               b)a vaj tekintetében a rögzített áron való felvásárlás esetén az 1a. cikkben megállapított referencia-küszöbérték 90 %-ának felel meg, pályázati eljárás útján való felvásárlás esetén pedig nem haladhatja meg az említett referencia-küszöbérték 90 %-át;
            
            
               c)a marha- és borjúhús tekintetében nem haladhatja meg a 1308/2013/EU rendelet 13. cikke (1) bekezdésének c) pontjában említett szintet.
            
            
               (2)A közönséges búzának, a durumbúzának, az árpának, a kukoricának és a hántolatlan rizsnek az (1) bekezdésben említett állami intervenciós árát áremelés vagy árcsökkentés útján a termékekre vonatkozó fő minőségi kritériumok alapján megállapított árakhoz kell igazítani.
            
            
               (3)A Bizottság végrehajtási aktusok útján meghatározza az e cikk (2) bekezdésében említett termékek állami intervenciós árának az ugyanazon bekezdésben meghatározott feltételek szerinti emelését vagy csökkentését. E végrehajtási aktusokat a 15. cikk (2) bekezdésében említett vizsgálóbizottsági eljárásnak megfelelően kell elfogadni.”
            
            
               3.
                     A 8. cikk b) pontjának helyébe a következő szöveg lép:
            
            
               „b)az uniós piacon rendelkezésre álló többletcukor ára, vagy ha e piacon nincs többletcukor, az 1a. cikkben a cukor tekintetében meghatározott referencia-küszöbérték.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetésének napján lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  A Bíróság C-113/14. sz., Németország kontra Parlament és Tanács ügyben 2016. szeptember 7-én hozott ítélete (ECLI:EU:C:2016:635).
               
               
                  
                     (2)
                  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.). 
               
               
                  
                     (3)
                  A Tanács 2013. december 16-i 1370/2013/EU rendelete a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról (HL L 346., 2013.12.20., 12. o.).